《满江红 题安苍崖行乐图》
清代·顾贞观

一拂翛然，差堪伴，凌云逸翮。听涧音，涔涔幽泻，俗尘都息。

晏坐聊为风月主，纵游时作湖山客。裛清晖，何事转沉吟，追畴昔。

争染翰，西林席。看睹墅，南林屐。数君家胜赏，会应重得。

须信人生行乐耳，残年暮景宜珍惜。共苍崖，更结岁寒交，松千尺。

作者简介：顾贞观（1637－1714）清代文学家。原名华文，字远平、华峰，亦作华封，号梁汾，江苏无锡人。明末东林党人顾宪成四世孙。康熙五年举人，擢秘书院典籍。曾馆纳兰相国家，与相国子纳兰性德交契，康熙二十三年致仕，读书终老。贞观工诗文，词名尤著，著有《弹指词》、《积书岩集》等。顾贞观与陈维嵩、朱彝尊并称明末清初“词家三绝”，同时又与纳兰性德、曹贞吉共享“京华三绝”之誉。